**ZMLUVA O DIELO**

*uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnení medzi zmluvnými stranami*

**Čl. I
Zmluvné starny**

**Objednávateľ: Komunikačné Centrum Detva, n.o.**

Sídlo: Námestie mieru 31, 962 12 Detva

V zastúpení: Ing. Elenou Jankovičovou

IČO: 37954008
DIČ: 2021785678
Telefón: 0904 101 012

E-mail: ela@cyklo.sk

Bankové spojenie: SK03 0200 0000 0018 2726 4359

Zapísaný: pod č. OVVS/NO-33/2003

(ďalej len objednávateľ)

**Zhotoviteľ:**

Sídlo:

V zastúpení:

IČO:
DIČ:
Telefón:

E-mail:

Bankové spojenie:

Zapísaný

(ďalej len zhotoviteľ)

**Čl. II
Predmet dohody**

1. Zmluvné strany sa na základe vzájomnej dohody rozhodli uzatvoriť túto zmluvu, predmetom, ktorej je vykonanie diela „Zhotovenie replík ľudovej architektúry“,

3 objekty, a to konkrétne:

- objekt č.1 - replika gazdovského domu

- objekt č.2 - replika stajne s humnom

- objekt č.3 - replika dreveničky so slamenou strechou,

a to v rozsahu a za podmienok podľa tejto zmluvy a podkladov k verejnému obstarávaniu, ktoré predchádzalo uzatvoreniu tejto zmluvy.

1. Touto zmluvou sa zhotoviteľ zaväzuje zhotoviť a odovzdať objednávateľovi dielo podľa detailnej špecifikácie v zmysle prílohy č. 1, ktorá je súčasťou Zmluvy.
2. Zhotoviteľ sa zaväzuje dielo riadne a včas zhotoviť na základe požiadaviek objednávateľa a podľa detailnej špecifikácie v zmysle prílohy č. 1 a objednávateľ sa zaväzuje zaplatiť zhotoviteľovi za vykonané dielo dohodnutú cenu podľa platných podmienok dohodnutých v tejto zmluve a zhotovené dielo prevziať.
3. Dielo sa bude realizovať v nasledovných etapách:

- etapa č.1 – zhotovenie objektu č.1 a č.2 uvedené v bode 1 tohto článku

- etapa č.2 – zhotovenie objektu č.3 uvedené v bode 1 tohto článku

1. Zhotoviteľ sa zaväzuje splniť technické a kvalitatívne požiadavky predmetu zmluvy v súlade s príslušnými právnymi predpismi a technickými normami, vo vlastnom mene, na svoje náklady a vlastnú zodpovednosť, v súlade s podmienkami stanovenými verejným obstarávaní a svojou predloženou ponukou.
2. Miestom odovzdania diela je sídlo objednávateľa uvedené v Čl. I.

**Čl. III**

**Termíny plnenia diela**

1. Zhotoviteľ sa zaväzuje, že vykoná dielo v kvalite a v prevedení za podmienok dojednaných v tejto zmluve v termínoch:

 - etapa č.1 : do 30.04.2018

- etapa č.2 : do 31.08.2018

1. Zhotoviteľ je povinný na žiadosť objednávateľa informovať ho o stave vykonaných prác.
2. Zhotoviteľ je povinný písomne oznámiť objednávateľovi existenciu dôvodov, ktoré bránia alebo sťažujú vykonanie diela, ktorého následkom bude omeškanie s vykonaním diela.
3. Zhotoviteľ zodpovedá za to, že dielo bude zhotovené v súlade s ustanoveniami tejto zmluvy, v dohodnutom termíne a v požadovanej kvalite.

**Čl. IV**

**Cena za vykonanie diela**

1. Cena za vykonanie diela v rozsahu podľa tejto zmluvy je stanovená v súlade so zákonom č.18/1996 Z. z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon č.18/1996 Z.z. o cenách v znení neskorších predpisov a zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, v ktorej sú zahrnuté všetky náklady súvisiace s riadnym zhotovením diela podľa tejto zmluvy v nasledovnom členení :

Prvá etapa

Cena bez DPH ............. EUR + DPH 20 % ...............EUR s DPH ......................EUR

Druhá etapa

Cena bez DPH ............. EUR + DPH 20 % ...............EUR s DPH ......................EUR

**Celková cena s DPH .............. EUR**

**Slovom:.................................... EUR**

1. Sadzba ceny DPH je vo výške platnej ku dňu uzatvárania tejto zmluvy. V prípade legislatívnej zmeny sadzby DPH, bude táto zmenená a fakturovaná v sadzbe platnej v čase odovzdania diela.
2. V tejto sume sú na základe dohody zmluvných strán zahrnuté všetky náklady spojené s plnením predmetu zmluvy, náklady na všetky tovary, služby a práce potrebné k zhotoveniu diela podľa tejto zmluvy.
3. Zmluvné strany sa dohodli, že táto suma je konečná v zmysle predloženej cenovej ponuky, ktorá je prílohou č. 2 a zhotoviteľ nemá nárok účtovať si vyššiu cenu z dôvodu zmeny materiálov, výrobkov a pod.

**Čl. V**

**Platobné podmienky a fakturácia**

1. Zhotoviteľ predloží Faktúru za vykonané dielo pri jeho odovzdaní. Úhrada za dielo bude zrealizovaná po každej etape spolu s dokladom o prevzatí a odovzdaní vykonaného diela v zmysle čl. IV ods.1 tejto zmluvy. Splatnosť čiastkovej faktúry je 30 dní od jej doručenia objednávateľovi.
2. Fakturovaná čiastka bude uhradená objednávateľom bezhotovostným prevodom na účet zhotoviteľa. Faktúra sa považuje za zaplatenú dňom pripísania jej sumy na účet zhotoviteľa. Objednávateľ neposkytuje finančný preddavok zhotoviteľovi.
3. Všetky faktúry musia obsahovať povinné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov: označenie faktúry a jej číslo, názov a sídlo zmluvných strán, IČO, DIČ, IČ DPH, číslo zmluvy, opis vykonaného diela a deň odovzdania diela, deň vystavenia a odoslania faktúry, deň splatnosti faktúry, označenie bankového spojenia zhotoviteľa a číslo účtu, množstvo a cenu tovaru, fakturovanú čiastku, pečiatku (ak je relevantné) a podpis oprávnenej osoby. Faktúra musí obsahovať názov projektu a Kód projektu podľa pokynov objednávateľa.
4. Objednávateľ je oprávnený faktúru do dátumu jej splatnosti vrátiť zhotoviteľovi v prípade, že neobsahuje všetky vyššie uvedené náležitosti daňového dokladu za účelom jej doplnenia alebo opravy. V takom prípade nová lehota začne plynúť doručením opravenej faktúry objednávateľovi. Ak v stanovenej lehote splatnosti objednávateľ faktúru nevráti, považuje sa faktúra za vystavenú bez chýb.
5. Predmet zmluvy je financovaný z prostriedkov európskych štrukturálnych a investičných fondov (ďalej aj ako EŠIF) v rámci projektu z programu Interreg Slovenská republika – Maďarsko a spolufinancovaný z prostriedkov štátneho rozpočtu SR a rozpočtu objednávateľa systémom financovania formou refundácie.

**Čl. VI**

**Práva a povinnosti zhotoviteľa**

1. Zhotoviteľ je povinný zhotoviť dielo s odbornou starostlivosťou a v súlade s ustanoveniami tejto zmluvy, jej príloh a pokynov objednávateľa, v súlade s jeho záujmami, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. mal zhotoviteľ poznať a v súlade s príslušnými právnymi predpismi.
2. Zhotoviteľ sa zaväzuje, že kvalita zhotoveného diela bude zodpovedať platným právnym predpisom v čase vyhotovenia. Zhotoviteľ je povinný pri plnení predmetu zmluvy postupovať s odbornou starostlivosťou, dodržiavať všeobecne záväzné predpisy, technické normy STN, EN a povinnosti vyplývajúce z tejto zmluvy. Ďalej sa bude riadiť záväznými podkladmi objednávateľa.
3. Zhotoviteľ sa zaväzuje bez zbytočného odkladu, potom ako sa o tom dozvedel, písomne informovať objednávateľa o akýchkoľvek okolnostiach dôležitých pre riadne zhotovenie diela a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov objednávateľa voči zhotoviteľovi.
4. Zhotoviteľ je povinný odovzdávať Dielo objednávateľovi po častiach podľa čl. III. ods. 1 tejto zmluvy, pričom pred odovzdaním musí byť odovzdávaná časť odsúhlasená objednávateľom.
5. Zhotoviteľ sa zaväzuje strpieť výkon kontroly/auditu súvisiaceho s vykonaním diela kedykoľvek počas platnosti a účinnosti príslušnej zmluvy o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetného diela, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov a príslušnej zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti zhotoviteľa je podstatným porušením zmluvy, ktoré oprávňuje objednávateľa od zmluvy odstúpiť.
6. Oprávnené osoby na výkon kontroly/auditu/overovania sú najmä:
	1. riadiaci orgán pre príslušný operačný program a nim poverené osoby,
	2. útvar následnej finančnej kontroly a nim poverené osoby,
	3. c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
	4. orgán auditu, jeho spolupracujúce orgány a nimi poverené osoby,
	5. splnomocnení zástupcovia Európskej komisie a Európskeho dvora audítorov,
	6. osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.
7. Zhotoviteľ je povinný sa zúčastňovať pracovných koordinačných stretnutí v sídle Objednávateľa s cieľom monitorovať priebeh realizácie diela.

**Čl. VII**

**Práva a povinnosti objednávateľa**

Objednávateľ sa zaväzuje:

1. Bez zbytočného odkladu písomne informovať zhotoviteľa o všetkých skutočnostiach, ktoré majú podstatný význam pre zhotoviteľa diela.
2. Odovzdať zhotoviteľovi všetky dokumenty a poskytnúť mu všetky informácie, ktoré sú potrebné na zhotovenie diela, pokiaľ z povahy týchto dokumentov/informácií a/alebo pokynov nevyplýva, že ich má obstarať zhotoviteľ.
3. Bez zbytočného odkladu poskytnúť zhotoviteľovi všetku súčinnosť potrebnú na uskutočnenie predmetu tejto zmluvy.
4. Doručiť zhotoviteľovi včas všetky pokyny súvisiace so zhotovením diela, tak aby zhotoviteľovi umožnil včasné a riadne zhotovenie diela.

**Čl. VIII**

**Vykonanie diela a jeho odovzdanie**

1. Zhotoviteľ vykoná práce spojené s predmetom diela podľa tejto zmluvy na svoje náklady a nebezpečenstvo, pričom sa zaväzuje rešpektovať technické, špecifické a právne predpisy.
2. Zhotoviteľ v plnom rozsahu zodpovedá za bezpečnosť a ochranu zdravia pri práci všetkých osôb, ktoré budú práce vykonávať a vybaví ich ochrannými pracovnými pomôckami.
3. Zhotoviteľ vyzve objednávateľa na prevzatie diela najmenej 3 dni pred dňom dokončenia diela. O odovzdaní a prevzatí diela vystavia zmluvné strany preberací protokol.

**Čl. IX**

**Zodpovednosť za vady diela a záručná doba**

1. Zhotoviteľ zodpovedá za to, že predmet tejto zmluvy podľa čl. II. je zhotovený podľa tejto zmluvy a že počas záručnej doby bude mať vlastnosti dohodnuté v tejto zmluve.
2. Zhotoviteľ zodpovedá za to, že predmet zmluvy bude zhotovený v kvalite zodpovedajúcej kvalitatívnym podmienkam, ktoré sú stanovené v príslušných technických normách, vzťahujúcich sa na vykonanie diela ako celku.
3. Za vady diela, zodpovedá zhotoviteľ v rozsahu tejto záruky, pričom záručná doba na riadne zhotovené a objednávateľom prevzaté dielo podľa Čl. II tejto zmluvy začína plynúť odo dňa podpísania protokolu o odovzdaní a prevzatí diela v celosti podľa Čl. II., tejto zmluvy objednávateľom a končí o 60 mesiacov.
4. Plynutie záručnej doby sa preruší dňom písomného uplatnenia reklamácie (e-mailom), plynutie záručnej doby pokračuje písomným potvrdením objednávateľa o odstránení reklamovanej vady diela.
5. Za Vady sa považuje najmä oneskorené, neúplné, nedostatočné, rozporné, nekvalitné zhotovenie Diela, v rozpore s opisom predmetom zákazky/zadaním a zmluvou.
6. Zhotoviteľ sa zbaví zodpovednosti za Vady a škodu týmito spôsobenú, ak preukáže, že Vada bola spôsobená okolnosťami vylučujúcimi zodpovednosť a že vynaložil všetku odbornú starostlivosť, ktorú možno očakávať od Zhotoviteľa so zodpovedajúcou profesionálnou praxou a kvalifikáciou.
7. V prípade, že pri protokolárnom odovzdávaní a preberaní diela v zmysle tejto zmluvy objednávateľ zistí, že dielo má vady, toto dielo neprevezme, ale spíše so zhotoviteľom zápis, ktorý bude obsahovať zistené vady, lehoty a spôsob ich odstránenia.
8. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady v lehote stanovenej objednávateľom.
9. Zhotoviteľ sa zaväzuje začať s odstraňovaním prípadných vád diela do 5 pracovných dní od doručenia reklamácie od objednávateľa a vady odstrániť v čo najkratšom možnom čase. Termín odstránenia vád si zmluvné strany dohodnú písomnou formou.
10. V prípade omeškania zhotoviteľa s vykonaním objednaného diela, ako aj ich častí je objednávateľ oprávnený účtovať zhotoviteľovi zmluvnú pokutu vo výške 200,00 € za každý začatý deň omeškania.
11. V prípade omeškania objednávateľa so zaplatením ceny je zhotoviteľ oprávnený účtovať objednávateľovi úrok z omeškania vo výške 0,05% z fakturovanej ceny za každý začatý deň omeškania.
12. Ak zhotoviteľ nezačne s odstraňovaním vád v dohodnutom termíne, zaplatí objednávateľovi zmluvnú pokutu vo výške 200,00 eur za každý deň po uplynutí doby uvedenej bode 8.9. Faktúru môže vystaviť objednávateľ za každých 10 pracovných dňoch  omeškania.
13. Ak zhotoviteľ neodstráni vady v dohodnutom termíne  zaplatí objednávateľovi zmluvnú pokutu vo výške 500,00 eur za každý začatý deň omeškania až do odstránenia vady. Faktúru môže vystaviť objednávateľ za každých 5 začatých dní omeškania.
14. V prípade, ak zhotoviteľ pred ukončením zmluvného záväzku v plnom rozsahu podľa tejto zmluvy odstúpi od zmluvy z akýchkoľvek dôvodov na jeho strane, zaväzuje sa pre tento prípad zaplatiť objednávateľovi zmluvnú pokutu vo výške, ktorá sa rovná celkovej cene za dielo uvedenej v čl. III ods. 3.1. Týmto ustanovením nie je dotknutý nárok objednávateľa voči zhotoviteľovi na náhradu takto spôsobenej škody.
15. Zmluvná pokuta je splatná najneskôr 30 (tridsiatym) dňom odo dňa kedy došlo ku vzniku nároku na uplatnenie jej nároku.
16. Úhradou zmluvnej pokuty sa príslušná Zmluvná strana nezbavuje povinnosti pokračovať v plnení tejto zmluvy, ani nahradiť škodu vo výške prevyšujúcej zmluvnú pokutu, ktorá porušením povinnosti vznikla.

**Čl. X**

**Zánik a odstúpenie od zmluvy**

1. Zmluvné strany sú oprávnené odstúpiť od tejto zmluvy na základe dôvodov uvedených v ods. 2 až 9 tohto článku zmluvy, pričom odstúpenie zmluvnej strany od zmluvy nadobúda účinnosť doručením druhej zmluvnej strane.
2. Objednávateľ je oprávnený odstúpiť od zmluvy z nasledovných dôvodov:

a) ak súd právoplatne uzná kohokoľvek z členov štatutárneho orgánu zhotoviteľa alebo zamestnancov zhotoviteľa za vinných z trestného činu bezprostredne súvisiacim s uzatváraním a/alebo plnením tejto zmluvy,

b) strata nevyhnutnej kvalifikácie zhotoviteľa, vrátane, ale nielen, strata (živnostenského) oprávnenia na vykonanie činnosti, ktorá bezprostredne súvisí s predmetom tejto zmluvy

c) neodôvodnené nedodržanie pokynov objednávateľa, za predpokladu, že dotknutý pokyn má podstatný význam pre realizáciu plnenia tejto zmluvy,

d) preukázané porušenie právnych predpisov SR a ES v rámci realizácie predmetu  Zmluvy súvisiacich s činnosťou Zmluvných strán,

e) ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávnení konať v mene zhotoviteľa) alebo akákoľvek iná zmena majúca priamy vplyv na plnenie zo strany zhotoviteľa, a zhotoviteľ neoznámi tieto skutočnosti objednávateľovi najneskôr do 10 dní odo dňa, kedy tieto skutočnosti nastali. Zhotoviteľ zodpovedá za škodu spôsobenú objednávateľovi v dôsledku porušenia povinnosti podľa prvej vety tohto bodu a objednávateľ má právo odstúpiť od zmluvy. Za akúkoľvek inú zmenu sa považuje aj zmena bankového spojenia zhotoviteľa, pričom k tejto informácii je zhotoviteľ povinný predložiť aj potvrdenie príslušnej banky,

f) ak na miesto zhotoviteľa vstúpi iná osoba následkom právneho nástupníctva, tejto zmluvy,

g) závažné porušenie povinností zhotoviteľa podľa tejto zmluvy, pričom závažným porušením povinností zhotoviteľa sa rozumie:

h) zhotovenie diela v rozpore so zadávacími podmienkami a touto zmluvou,

j) opakované dodanie predmetu Zmluvy alebo jeho časti od zhotoviteľa s vadami vo vyhotovení ako určuje zmluva a s legislatívnymi vadami.

1. Objednávateľ má právo bez udania dôvodu a bez akýchkoľvek sankcií odstúpiť od zmluvy so zhotoviteľom v prípade, kedy ešte nedošlo k plneniu zo zmluvy medzi objednávateľom a zhotoviteľom a výsledky administratívnej kontroly dokumentácie verejného obstarávania Riadiacim orgánom pre IROP neumožňujú financovanie výdavkov vzniknutých na základe tejto zmluvy o Dielo. V prípade, že zmluva o NFP zanikla z dôvodu nepredloženia diela v požadovanej kvalite, si objednávateľ bude nárokovať vzniknutú škodu u zhotoviteľa.
2. Objednávateľ má právo odstúpiť od zmluvy so Zhotoviteľom, ktorý bol vymazaný z registra partnerov verejného sektora, ak mal povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), alebo ak aspoň jeden zo Zhotoviteľových subdodávateľov alebo subdodávateľov podľa osobitného predpisu, ktorí majú povinnosť zapisovať sa do registra partnerov verejného sektora v zmysle zákona o RPVS, bol vymazaný z registra partnerov verejného sektora.
3. Zmluvné strany sú oprávnené od zmluvy odstúpiť, ak jedna zo zmluvných strán opakovane porušuje ustanovenia tejto zmluvy.
4. V prípade, že nastali skutočnosti zakladajúce právo od zmluvy odstúpiť v zmysle porušenia vyššie uvedených zmluvných alebo iných zákonných povinností jednou zo zmluvných strán, druhá zmluvná strana je povinná túto skutočnosť písomne oznámiť zmluvnej strane, ktorá povinnosť porušila a dať jej 5 dňovú lehotu na odstránenie tohto stavu.
5. Zhotoviteľ je oprávnený odstúpiť od zmluvy výlučne z nasledovných dôvodov:

a) neposkytnutie súčinnosti Objednávateľa, v dôsledku čoho sa podstatným spôsobom sťažilo alebo obmedzilo plnenie povinností Zhotoviteľa podľa tejto zmluvy alebo sa toto plnenie znemožnilo, a Objednávateľ nevykonal nápravu ani v primerane stanovenej lehote určenej Zhotoviteľom.

b) ak zistí niektorá zo Zmluvných strán pri plnení tejto zmluvy prekážku, ktorá znemožňuje riadne zhotovenie Diela dohodnutým spôsobom, oznámi to bezodkladne druhej Zmluvnej strane a začne s ňou okamžite rokovať v dobrej viere na odstránení takejto prekážky. Ak sa Zmluvné strany nedohodnú do 30 dní odo dňa doručenia oznámenia, môže ktorákoľvek Zmluvná strana od zmluvy odstúpiť.

c) túto zmluvu môže každá zo zmluvných strán písomne vypovedať bez udania dôvodu s výpovednou lehotou 2 mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

8. Zmluvné strany sú oprávnené od zmluvy odstúpiť, ak jedna zo zmluvných strán

**Čl. XI**

**Záverečné ustanovenia**

1. Táto zmluva nadobúda platnosť a účinnosť dňom podpísania zástupcami oboch zmluvných strán.
2. Zmluva môže byť zmenená len vo forme písomných dodatkov, podpísaných oprávnenými zástupcami oboch zmluvných strán.
3. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.
4. Zmluvné strany berú na vedomie a rešpektujú povinnosti vyplývajúce zo skutočnosti, že predmet zmluvy je financovaný z fondov EÚ.
5. Zmluvné strany prehlasujú, že si zmluvu prečítali, jej obsahu porozumeli, s jej obsahom po prečítaní súhlasia bez výhrad a na znak tohto súhlasu ju vlastnoručne podpisujú
6. Zmluva je vypracovaná v 4 vyhotoveniach, z ktorých 1 je určené pre zhotoviteľa a 3 pre objednávateľa.

V ...................., dňa: V............................., dňa:

Objednávateľ: Zhotoviteľ

**PRÍLOHA Č.1**

**Zákazka: Zhotovenie replík ľudovej architektúry**

**Špecifikácia zákazky:**

Predmetom zákazky je výroba 3 objektov - ľahkých prenosných zmenšených replík tradičnej ľudovej architektúry z regiónu Podpoľanie, ktoré budú využívané na prezentačné účely počas podujatí. Objekty musia z vonkajšieho pohľadu byť čo najvernejšou kópiou pôvodnej ľudovej zástavby v Podpoľaní podľa podrobnej špecifikácie a náčrtov. V zmysle zákona č. 50/1976 o územnom plánovaní a stavebnom poriadku sa jedná o krátkodobé prenosné zariadenia a podľa § 56 písm. c) a d) si nevyžaduje stavebné povolenie ani ohlásenie.

Všetky objekty musia byť ľahko zmontovateľné, demontovateľné a prenosné bežnými dopravnými prostriedkami. Prvky musia byť po zmontovaní pevné a vhodné pre použitie v exteriéri ( prenosné výstavy počas podujatí, odolnosť poveternostným vplyvom, celoročné umiestnenie prvkov vo voľnej krajine, a.p. ). Jednotlivé časti prvkov musia byť zhotovené z takých materiálov a takým spôsobom, aby odolávali opakovanej montáži, demontáži a transportom na rôzne miesta.

Spôsob montáže a použitý spojovací materiál musí byť zvolený tak, aby zabezpečoval základnú bezpečnosť replík voči vniknutiu osôb. Jednotlivé montážne celky a prvky sa nesmú dať ľahko demontovať zvonku. Okná, dvere a vráta musia byť zhotovené tak, aby mohli byť riadne zatvorené, dvere a vráta musia byť opatrené funkčnými zámkami na kľúč.

Jednotlivé montážne celky musia byť trvalo označené tak, aby bola zabezpečená ich jednoznačná kombinácia a poloha pri opakovanej montáži, napr. kódovaním kľúčom A01 – A99 pre prvú repliku, B01 – B99 pre druhú, ... . Spojovací materiál a špecifické náradie ku každej prenosnej replike musí byť uložený v samostatnej krabici s označením, tak aby bolo jednoznačne zrejmé ku ktorej replike patrí. Ku každej replike musí byť zhotovená axonometrická schéma montáže s uvedením jednotlivých montážnych celkov a špecifikácie spojovacieho materiálu, tak aby bol z obrázkov zrejmý a jednoznačný spôsob montáže.

Trvanlivosť objektov voči vonkajším vplyvom min 10 rokov .

Finálny dizajn, rozmery a umiestnenie montážnych častí je znázornené na priložených náčrtoch.

Súčasťou je aj dodanie presnej výrobnej dokumentácie v zmysle opisu, účelu použitia a priložených technických náčrtov.

|  |  |  |
| --- | --- | --- |
| Pomenovanie objektu  | Podrobná špecifikácia | Početobjektov |
| Gazdovský dom | Prenosná zmenšená replika murovaného gazdovského domu Min. pôdorysný rozmer: 280 x 375 cm **Konštrukcia:** ľahko zmontovateľná a demontovateľná kostra zo smrekového dreva. Spojovací materiál odolný voči korózii . Povrchová úprava -biela patina. Povrchová úprava v spodnej časti (cca 30 cm) musí byť plne vodovzdorná, vysoko odolná vonkajším vplyvom, najmä vlhkosti a trvalej snehovej vrstve. V spodnej časti konštrukcie musia byť namontované dostatočne pevné kovové rektifikačné pätky pre jednoduché nastavenie roviny konštrukcie. **Obvodové steny:** Ľahké, prenosné výplne s imitáciou pôvodnej vápennej omietky. Povrchová úprava zvnútra biela patina. Povrchová úprava zvonka - imitácia vápennej omietky vrátane nerovností a štruktúry. Nesmie byť použitá hladká rovná stierka. Imitácia omietky musí byť pružná, pevne ukotvená na tabuliach, tak aby odolávala prípadnému poškodeniu pri transportoch. Finálny farebný odtieň –biela matná farba. Hrany musia byť zaoblené . Povrchová úprava zvonka musí byť odolná vonkajším vplyvom a UV žiareniu. Najmä musí zabrániť rozpadu tabúľ vplyvom vonkajšej vlhkosti. Povrchová úprava v spodnej časti (cca 30 cm) musí byť úplne vodovzdorná, veľmi odolná vonkajším vplyvom, najmä vlhkosti a trvalej snehovej vrstve. Časti obvodových stien môžu byť zmontované s konštrukciou, tak aby bol zabezpečený ľahký transport. **Okná, dvere, zárubne:** 3 ks drevené zasklené okná rozmer cca 70 x 50 cm s výplňou rozdelenou na 4 časti. Okná musia byť presnou kópiou pôvodných okien používaných v Podpoľaní, vrátane funkčného usporiadania a drevorezby. Materiál okna – z ihličnatých drevín, povrchová úprava dreva – min. 3 vrstvy = impregnácia, farebný náter, vrchná UV a vodeodolná vrstva. Farebný odtieň – jemná modrá patina. Okná musia mať pôvodné kovania alebo repliky pôvodných kovaní – pánty, kľučky, háčiky, rohové kovania. Repliky kovania nesmú mať bežnú povrchovú úpravu (chrom, mosadz, .. ap.) , ale patinový medený povlak, alebo original čiernu medenú patinu. 2 ks dvere z ihličnatých drevín, s výplňovým doštením, alebo vertikálnymi doskami. Dvere môžu byť použité pôvodné staré, alebo repliky pôvodných dverí. Pri použití pôvodných dverí musia byť tieto riadne zrenovované a ošetrené voči ďalšiemu rozpadu. Pre repliky dverí s vertikálnymi doskami musia byť dosky zvonku upravené tak, aby bola zvýraznená štruktúra dreva, mechanickým vybratím mäkších vrstiev, tak aby štruktúra mala výzor starého dreva. Povrchová úprava dreva – min. 3 vrstvy = impregnácia, farebný náter, vrchná UV a vodeodolné vrstva. Finálny farebný odtieň – jemná modrá patina , s tmavším patinovaním hrán. Dvere musia mať pôvodné kovania alebo repliky pôvodných kovaní – pánty, kľučky, zástrče, závesy. Repliky kovania nesmú mať bežnú povrchovú úpravu (chróm, mosadz, .. ap.) , ale patinový medený povlak, alebo čiernu medenú patinu. Min. šírka zadných čelných dverí - 80 cm, výška 200 cm Min. šírka bočných dverí - 70 cm, výška upravená tak, aby sa dvere dali otvoriť vzhľadom k výške strešnej krytiny. Rámy okien a z zárubne z ihličnatých drevín min. hrúbky 15mm. Povrchová úprava dreva –impregnácia, farebný náter, vrchná UV a vodeodolná vrstva. Finálny farebný odtieň – hnedošedá patina. Okná a dvere sa musia otvárať smerom von. **Strecha a krytina, štíty:** Ľahká prenosná konštrukcia strechy, ľahko montovateľná a demontovateľná . Pevnostne musí vydržať celoročné vonkajšie použitie vrátane trvalej snehovej vrstvy. Typ strechy – sedlová s vrcholovým uhlom 96 stupňov. Presah vpredu 40cm, presah vzadu 20 cm, bočná podchodná výška 185 - 195 cm voči podkladu. Povrchová úprava konštrukcie strechy – interiérová impregnácia dreva voči vlhkosti, plesniam a drevokaznému hmyzu. Farebný odtieň – svetlošedá patina. Krytina musí zabezpečovať trvalú odolnosť vplyvom počasia, najmä nepriepustnosť voči vode. Materiál – drevený šindeľ. Krytina môže byť zmontovaná s konštrukciou, tak aby bol zabezpečený ľahký transport, demontáž a montáž . Povrchová úprava dreva –impregnácia, zvonku farebný náter, vrchná UV a vodeodolná vrstva. Finálny farebný odtieň – hnedošedá patina. Štíty strechy - 2 samostatne odnímateľné celky, vertikálne dosky, zhotovené z ihličnatých drevín min. hrúbky 15mm, ukotvené na drevenom rošte. Povrchová úprava dreva zvnútra –impregnácia + biela vrchná farba. Laty musia byť zvonku upravené tak, aby bola zvýraznená štruktúra dreva, mechanickým vybratím mäkších vrstiev, tak aby štruktúra mala výzor starého dreva. Povrchová úprava dreva zvonku – min. 3 vrstvy = impregnácia, farebný náter, vrchná UV a vodeodolná vrstva. Finálny farebný odtieň – svetlošedá patina. V prednom štíte drevorezba podľa tradičnej ornamentiky Podpoľania.  | 1 |
| Stajňa s humnom | Prenosná zmenšená replika murovanej stajne a dreveného humna Min. pôdorysný rozmer: 280 x 375 cm **Konštrukcia stajne:** ľahko zmontovateľná a demontovateľná kostra zo smrekového dreva. Spojovací materiál odolný voči korózii . Povrchová úprava -biela patina. Povrchová úprava v spodnej časti (cca 30 cm) musí byť plne vodovzdorná, vysoko odolná vonkajším vplyvom, najmä vlhkosti a trvalej snehovej vrstve. V spodnej časti konštrukcie musia byť namontované dostatočne pevné kovové rektifikačné pätky pre jednoduché nastavenie roviny konštrukcie. **Konštrukcia humna:** ľahko zmontovateľná a demontovateľná kostra zo smrekového dreva. Minimálne podopretie 1 x v strednej časti. Konštrukcia nemusí byť samostatne stojaca, ale montovateľná len spolu s konštrukciou stajne a plynule napojiteľná na objekt gazdovského domu. Spojovací materiál odolný voči korózii . Povrchová úprava - hnedošedá patina. Povrchová úprava v spodnej časti (cca 30 cm) musí byť plne vodovzdorná, vysoko odolná vonkajším vplyvom, najmä vlhkosti a trvalej snehovej vrstve. V spodnej časti konštrukcie musia byť namontované dostatočne pevné kovové rektifikačné pätky pre jednoduché nastavenie roviny konštrukcie. **Obvodové steny stajne:** Ľahké, prenosné výplne s imitáciou pôvodnej vápennej omietky. Povrchová úprava zvnútra biela patina. Povrchová úprava zvonka - imitácia vápennej omietky vrátane nerovností a štruktúry. Nesmie byť použitá hladká rovná stierka. Imitácia omietky musí byť pružná, pevne ukotvená na tabuliach, tak aby odolávala prípadnému poškodeniu pri transportoch. Finálny farebný odtieň –biela matná farba. Hrany musia byť zaoblené . Povrchová úprava zvonka musí byť odolná vonkajším vplyvom a UV žiareniu. Najmä musí zabrániť rozpadu tabúľ vplyvom vonkajšej vlhkosti. Povrchová úprava v spodnej časti (cca 30 cm) musí byť úplne vodovzdorná, veľmi odolná vonkajším vplyvom, najmä vlhkosti a trvalej snehovej vrstve. Časti obvodových stien môžu byť zmontované s konštrukciou, tak aby bol zabezpečený ľahký transport. **Zadné čelo humna:** 2 samostatne odnímateľné celky, vertikálne dosky, zhotovené z ihličnatých drevín min. hrúbky 15mm, min. šírky 20 cm, ukotvené na drevenom rošte. Povrchová úprava dreva zvnútra –impregnácia + svetlošedá patina. Laty musia byť zvonku upravené tak, aby bola zvýraznená štruktúra dreva, mechanickým vybratím mäkších vrstiev, tak aby štruktúra mala výzor starého dreva. Povrchová úprava dreva zvonku – min. 3 vrstvy = impregnácia, farebný náter, vrchná UV a vodeodolná vrstva. Finálny farebný odtieň – svetlošedá patina. **Okná, dvere, vráta, zárubne:** 2 ks drevené zasklené okná rozmer cca 70 x 50 cm s výplňou rozdelenou na 4 časti. Okná musia byť presnou kópiou pôvodných okien používaných v Podpoľaní, vrátane funkčného usporiadania a drevorezby. Materiál okna – z ihličnatých drevín, povrchová úprava dreva – min. 3 vrstvy = impregnácia, farebný náter, vrchná UV a vodeodolná vrstva. Farebný odtieň – jemná modrá patina. Okná musia mať pôvodné kovania alebo repliky pôvodných kovaní – pánty, kľučky, háčiky, rohové kovania. Repliky kovania nesmú mať bežnú povrchovú úpravu (chrom, mosadz, .. ap.) , ale patinový medený povlak, alebo original čiernu medenú patinu. 1 ks dvere z ihličnatých drevín, s výplňovým doštením, alebo vertikálnymi doskami. Dvere môžu byť použité pôvodné staré, alebo repliky pôvodných dverí. Pri použití pôvodných dverí musia byť tieto riadne zrenovované a ošetrené voči ďalšiemu rozpadu. Pre repliky dverí s vertikálnymi doskami musia byť dosky zvonku upravené tak, aby bola zvýraznená štruktúra dreva, mechanickým vybratím mäkších vrstiev, tak aby štruktúra mala výzor starého dreva. Povrchová úprava dreva – min. 3 vrstvy = impregnácia, farebný náter, vrchná UV a vodeodolné vrstva. Finálny farebný odtieň – jemná modrá patina , s tmavším patinovaním hrán.  Dvere musia mať pôvodné kovania alebo repliky pôvodných kovaní – pánty, kľučky, zástrče, závesy. Repliky kovania nesmú mať bežnú povrchovú úpravu (chrom, mosadz, .. ap.) , ale patinový medený povlak, alebo čiernu medenú patinu. Min. šírka zadných čelných dverí - 80 cm, výška 200 cm Rámy okien a z zárubne z ihličnatých drevín min. hrúbky 15mm. Povrchová úprava dreva –impregnácia, farebný náter, vrchná UV a vodeodolná vrstva. Finálny farebný odtieň – hnedošedá patina. 2 samostatne krídlové vráta - vertikálne dosky, zhotovené z ihličnatých drevín min. hrúbky 15mm, min. šírky 20 cm, ukotvené na drevenej konštrukcii tak, aby mohli byť riadne otvorené v uhle 90 stupňov. 4 ks masívne kovové pánty + stredové kovanie pre zavretie a uzamknutie. Dosky budú montované na konštrukcii kovanými klincami. Povrchová úprava dreva zvnútra –impregnácia + svetlošedá patina. Laty musia byť zvonku upravené tak, aby bola zvýraznená štruktúra dreva, mechanickým vybratím mäkších vrstiev, tak aby štruktúra mala výzor starého dreva. Povrchová úprava dreva zvonku – min. 3 vrstvy = impregnácia, farebný náter, vrchná UV a vodeodolná vrstva. Finálny farebný odtieň – svetlošedá patina. Okná a dvere a vráta sa musia otvárať smerom von. **Strecha a krytina, štíty:** Ľahká prenosná konštrukcia strechy, ľahko montovateľná a demontovateľná . Pevnostne musí vydržať celoročné vonkajšie použitie vrátane trvalej snehovej vrstvy. Konštrukcia musí byť rozpojiteľná na 2 časti – osobitne pre objekt stajne a osobitne pre objekt humna. Tieto časti musia mať vyriešené riadne vzájomné opakované napojenie, vrátane krytiny. Strecha humna musí byť tiež plynule napojiteľná na objekt gazdovského domu, tak aby finálna konfigurácia zodpovedala priloženému náčrtu. Typ strechy – sedlová s vrcholovým uhlom 96 stupňov. Presahy 40 cm a 20 cm, bočná podchodná výška 185 - 195 cm voči podkladu. Povrchová úprava konštrukcie strechy – interiérová impregnácia dreva voči vlhkosti, plesniam a drevokaznému hmyzu. Farebný odtieň – svetlošedá patina. Krytina musí zabezpečovať trvalú odolnosť vplyvom počasia, najmä nepriepustnosť voči vode. Materiál – drevený šindeľ. Krytina môže byť zmontovaná s konštrukciou, tak aby bol zabezpečený ľahký transport, demontáž a montáž . Povrchová úprava dreva –impregnácia, zvonku farebný náter, vrchná UV a vodeodolná vrstva. Finálny farebný odtieň – hnedošedá patina. Čelá štítov stajne - 2 samostatne odnímateľné celky, vertikálne dosky, zhotovené z ihličnatých drevín min. hrúbky 15mm, ukotvené na drevenom rošte. Povrchová úprava dreva zvnútra –impregnácia + biela vrchná farba. Laty musia byť zvonku upravené tak, aby bola zvýraznená štruktúra dreva, mechanickým vybratím mäkších vrstiev, tak aby štruktúra mala výzor starého dreva. Povrchová úprava dreva zvonku – min. 3 vrstvy = impregnácia, farebný náter, vrchná UV a vodeodolná vrstva. Finálny farebný odtieň – svetlošedá patina. V prednom štíte drevorezba podľa tradičnej ornamentiky Podpoľania. Humno žiadne laťované štíty mať nebude.  | 1 |
| Drevenička so slamenou strechou  | Prenosná zmenšená replika zrubovej stavby so slamenou strechou Min. pôdorysný rozmer: 250 x 310 cm **Konštrukcia:** ľahko zmontovateľná a demontovateľná kostra zo smrekového dreva. Spojovací materiál odolný voči korózii . Povrchová úprava -biela patina. Povrchová úprava v spodnej časti (cca 30 cm) musí byť plne vodovzdorná, vysoko odolná vonkajším vplyvom, najmä vlhkosti a trvalej snehovej vrstve. V spodnej časti konštrukcie musia byť namontované dostatočne pevné kovové rektifikačné pätky pre jednoduché nastavenie roviny konštrukcie. **Obvodové steny:** Ľahké, max. 25mm hrubé dosky, šírky min 15 cm z ihličnatých drevín. Dosky musia byť zostavené, tak aby verne napodobili vzhľad klasickej zrubovej stavby s hladkou väzbou uhlov. Opticky musia byť rohy upravené dekoračne tak, aby imitovali pravú zrubovú stavbu z hrubých hrád min. rozmeru 15 x 15 cm, vrátane presahov jednotlivých hrád väzby min. 2 cm cez líniu uhla. Dosky musia byť upravené tak, aby bola zvýraznená štruktúra dreva, mechanickým vybratím mäkších vrstiev, tak aby štruktúra mala výzor starého dreva. Povrchová úprava zvnútra biela patina. Povrchová úprava dreva zvonka – impregnácia, vrchná tmavá UV a vodeodolná vrstva. Finálny farebný odtieň – imitácia vápennej omietky na dreve, teda čisto biela matná farba, s tmavším patinovaním hrán. V spodnej časti časti (cca 30 cm) imitácia kamenného obvodového múrika, úplne vodovzdorná vrstva, veľmi odolná vonkajším vplyvom, najmä vlhkosti a trvalej snehovej vrstve. Finálny farebný odtieň – jemná šedá patina imitujúca prírodnú farbu kameňa. Časti obvodových stien môžu byť zmontované s konštrukciou, tak aby bol zabezpečený ľahký transport. **Podlaha** Ľahká dosková, zhotovená z ihličnatých drevín. Dosky min. hrúbky 25 mm, šírka min. 15 cm. Laty musia byť z pohľadovej strany upravené tak, aby bola zvýraznená štruktúra dreva, mechanickým vybratím mäkších vrstiev, tak aby štruktúra mala výzor starého dreva. Laty budú montované na drevený rošt hr. Min 4 cm. Spojenie lát s roštom – kované klince. Povrchová úprava dreva odspodu (laty + rošt) – min. 2 vrstvy = impregnácia, vrchná vodeodolná vrstva. Povrchová úprava dreva z pohľadovej strany – min. 3 vrstvy = impregnácia, far. náter – bielosivá patina, vrchný podlahový lak. **Okná, dvere, zárubne:** 2 ks drevené zasklené okná rozmer cca 70 x 50 cm s výplňou rozdelenou na 4 časti. Okná musia byť presnou kópiou pôvodných okien používaných v Podpoľaní, vrátane funkčného usporiadania a drevorezby. Materiál okna – z ihličnatých drevín, povrchová úprava dreva – min. 3 vrstvy = impregnácia, farebný náter, vrchná UV a vodeodolná vrstva. Finálny farebný odtieň – hnedošedá patina. Okná musia mať pôvodné kovania alebo repliky pôvodných kovaní – pánty, kľučky, háčiky, rohové kovania. Repliky kovania nesmú mať bežnú povrchovú úpravu (chrom, mosadz, .. ap.) , ale patinový medený povlak, alebo original čiernu medenú patinu. 1 ks dvere z ihličnatých drevín, s  vertikálnymi doskami. Dvere môžu byť použité pôvodné staré, alebo repliky pôvodných dverí. Pri použití pôvodných dverí musia byť tieto riadne zrenovované a ošetrené voči ďalšiemu rozpadu. Pre repliky dverí musia byť dosky zvonku upravené tak, aby bola zvýraznená štruktúra dreva, mechanickým vybratím mäkších vrstiev, tak aby štruktúra mala výzor starého dreva. Spoj. materiál – kované klince. Povrchová úprava dreva – min. 3 vrstvy = impregnácia, farebný náter, vrchná UV a vodeodolné vrstva. Finálny farebný odtieň – hnedošedá patina. Dvere musia mať pôvodné kovania alebo repliky pôvodných kovaní – pánty, zástrče, závesy. Zámok s kľučkou musí byť pôvodný externý kovaný (nie zadlabávací) alebo replikový dekoratívny zámok na dvere. (viď príloha) . Repliky kovania nesmú mať bežnú povrchovú úpravu (chrom, mosadz, .. ap.) , ale patinový medený povlak, alebo čiernu medenú patinu. Min. šírka dverí - 70 cm, výška upravená tak, aby sa dvere dali otvoriť vzhľadom k výške strešnej krytiny. Rámy okien a z zárubne z ihličnatých drevín. Povrchová úprava dreva –impregnácia, farebný náter, vrchná UV a vodeodolná vrstva. Finálny farebný odtieň – hnedošedá patina. Okná a dvere sa musia otvárať smerom von. **Strecha a krytina:** Ľahká prenosná konštrukcia strechy, ľahko montovateľná a demontovateľná . Pevnostne musí vydržať celoročné vonkajšie použitie vrátane trvalej snehovej vrstvy. Typ strechy – valbová s vrcholovým uhlom 96 stupňov. Min. obvodový presah strechy min. 50cm, vrcholový hrebeň dĺžky min. 120 cm, podchodná výška 175 - 185 cm voči podkladu. Povrchová úprava konštrukcie strechy – interiérová impregnácia dreva voči vlhkosti, plesniam a drevokaznému hmyzu. Farebný odtieň – svetlošedá patina. Krytina musí zabezpečovať trvalú odolnosť vplyvom počasia, najmä nepriepustnosť voči vode. Materiál – imitácia slamenej strechy. Pre strechu bude použité plné debnenie, 100% ošetrené voči vlhkosti. Slama v tomto prípade bude mať len dekoračnú funkciu, kde sú priesaky prípustné, a funkčnosť zabezpečí debnenie. Krytina môže byť zmontovaná s konštrukciou, tak aby bol zabezpečený ľahký transport, demontáž a montáž . Povrchová úprava slamy – impregnácia, a UV stabilizácia vrchnej vrstvy. Finálny farebný odtieň – jemná hnedošedá patina. Povrchová úprava debnenia zvnútra – biela patina. Povrchová úprava debnenia zvonku – impregnácia, a úplný 100% vodeodolný náter.  | 1 |

**PRÍLOHA Č.2**

Cenová ponuka dodávateľa